CELEX: 32007R0226
Language: sl
Date: 2007-03-01 00:00:00
Title: Uredba Komisije (ES) št. 226/2007 z dne 1. marca 2007 o izdaji dovoljenja za Saccharomyces cerevisiae CNCM I-1077 (Levucell SC20 in Levucell SC10 ME) kot dodatka v krmi(Besedilo velja za EGP).

2.3.2007   
            
            
               SL
            
            
               Uradni list Evropske unije
            
            
               L 64/26
            
         
      UREDBA KOMISIJE (ES) št. 226/2007
   z dne 1. marca 2007
   o izdaji dovoljenja za Saccharomyces cerevisiae CNCM I-1077 (Levucell SC20 in Levucell SC10 ME) kot dodatka v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takšnih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge. V skladu s členom 7(3) navedene uredbe so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev nove uporabe pripravka Saccharomyces cerevisiae CNCM I-1077 (Levucell SC20, Levucell SC10 ME) kot dodatka v krmi za koze in ovce molznice v skupino dodatkov v prehrani „zootehnični dodatki“.
            
         
               (4)
            
            
               Uporaba Saccharomyces cerevisiae CNCM I-1077 je bila dovoljena brez časovne omejitve za krave molznice in govedo za pitanje z Uredbo Komisije (ES) št. 1200/2005 (2).
            
         
               (5)
            
            
               Predloženi so bili novi podatki v podporo zahtevku za izdajo dovoljenja za koze in ovce molznice. Evropska agencija za varnost hrane („Agencija“) je v svojem mnenju z dne 15. junija 2006 navedla, da Saccharomyces cerevisiae CNCM I-1077 (Levucell SC20, Levucell SC10 ME) nima škodljivega vpliva na zdravje živali in ljudi ali okolje. Poleg tega je ugotovila, da Saccharomyces cerevisiae CNCM I-1077 (Levucell SC20, Levucell SC10 ME) ne predstavlja kakršnega koli drugega tveganja, ki bi v skladu s členom 5(2) Uredbe (ES) št. 1831/2003 izključevalo izdajo dovoljenja. V skladu s tem mnenjem uporaba pripravka za te dodatne kategorije živali ni škodljiva. Agencija meni, da ni potrebe po posebnih zahtevah za spremljanje po začetku trženja. Preverila je tudi poročilo referenčnega laboratorija Skupnosti, ustanovljenega z Uredbo (ES) št. 1831/2003, o analiznih metodah prehranskih dodatkov v krmi.
            
         
               (6)
            
            
               Ocena tega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljen v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki je opredeljen v Prilogi in ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. marca 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 195, 27.7.2005, str. 6. Uredba, kakor je bila spremenjena z Uredbo (ES) št. 1445/2006 (UL L 271, 30.9.2006, str. 22).
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
                  (trgovsko ime)
               
               
                  Sestava, kemijska formula, opis, analizna metoda
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  Skupina zootehničnih dodatkov. Funkcionalna skupina: stabilizatorji mikroflore
               
            
                  4b1711
               
               
                  LALLEMAND SAS
               
               
                  
                     Saccharomyces cerevisiae
                  
                  CNCM I-1077
                  (Levucell SC20, Levucell SC10 ME)
               
               
                  
                               
                           
                           
                              
                                 Sestava dodatka:
                              
                              
                                           
                                       
                                       
                                          V trdni obliki:
                                          pripravek Saccharomyces cerevisiae CNCM I-1077 živih suhih celic z zagotovljeno najnižjo koncentracijo 2 × 1010 CFU/g.
                                       
                                    
                                           
                                       
                                       
                                          V prevlečeni obliki:
                                          pripravek Saccharomyces cerevisiae CNCM I-1077 živih suhih celic z zagotovljeno najnižjo koncentracijo 1 × 1010 CFU/g.
                                       
                                    
                        
                               
                           
                           
                              
                                 Lastnosti aktivne snovi:
                              
                              
                                 Saccharomyces cerevisiae CNCM I-1077: 80 % živih suhih celic in 14 % neživih celic.
                           
                        
                               
                           
                           
                              
                                 Analizna metoda (1):
                              
                              Metoda štetja na razliti plošči in molekularna identifikacija (PCR).
                           
                        
               
                  Koze molznice
               
               
                  —
               
               
                  5 × 108
                  
               
               
                  3 × 109
                  
               
               
                  
                              1.
                           
                           
                              V navodilih za uporabo dodatka in premiksov je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Temperatura Levucell SC20 v dopolnilnih krmnih mešanicah ne sme presegati 50 °C, temperatura Levucell SC10ME pa 80 °C.
                           
                        
                              3.
                           
                           
                              V prevlečeni obliki se uporablja le v peletirani krmi.
                           
                        
                              4.
                           
                           
                              Priporočeni odmerek za koze in ovce molznice: 4 × 109 CFU/glavo/dan.
                           
                        
                              5.
                           
                           
                              Če se proizvod obdeluje ali meša v zaprtem prostoru, se priporoča uporaba varnostnih očal in mask za mešanje, če mešalci niso opremljeni z izpušnimi sistemi.
                           
                        
               
                  22. marc 2017
               
            
                  Ovce molznice
               
               
                   
               
               
                  1,2 × 109
                  
               
               
                  1,2 × 109
                  
               
            
         (1)  Podatki analiznih metod so na voljo na naslednjem naslovu referenčnega laboratorija Skupnosti: www.irmm.jrc.be/html/crlfaa/